L'Ajuntament de Llíria convoca els concursos del Dia Internacional de la Dona 2018
05 de febrer de 2018

L'àrea d'Igualtat i Polítiques Inclusives de l'Ajuntament de Llíria torna a convocar, un any més, una nova edició dels concursos de cartells i de fotografia commemoratius del Dia Internacional de la Dona 2018.

Ambdós certàmens estan emmarcats dins de les activitats preparades per a la celebració del 8 de març, i pretenen fomentar el paper de la dona a través de l'art i la creativitat.

El XVIII Concurs de Cartells i el XII Concurs de Fotografia entregaran un primer premi econòmic per cada una de les categories, primera i local. Al mateix temps els guardons del certamen de cartells es repartiran en una secció destinada a menors de 16 anys i una altra per a persones majors d'eixa edat.

L'entrega de premis tindrà lloc el dia 8 de març i els treballs presentats formaran part d'una exposició que s'inaugurarà eixe mateix dia i que podrà visitar-se en Ca la Vila fins al 19 de març.

El termini presentació de les obres estarà obert fins al pròxim 28 de febrer.

Les bases dels dos concursos i la fitxa d'inscripció poden descarregar-se en www.lliria.es.